**PRAVILNIK O DODJELI DONACIJA   
U J.P. MEĐUNARODNI AERODROM „SARAJEVO“ D.O.O. SARAJEVO**

Sarajevo, august 2014

sadržaj:

[I OPŠTE ODREDBE 3](#_Toc406665897)

[II OBLASTI ZA DODJELU DONACIJA 3](#_Toc406665898)

[III PRAVO UČEŠĆA ZA DODJELU DONACIJA 5](#_Toc406665899)

[IV UVJETI ZA DODJELU DONACIJE 5](#_Toc406665900)

[V KRITERIJI ZA ODABIR I DODJELU DONACIJA 6](#_Toc406665901)

[VI VISINA IZNOSA SREDSTAVA ZA DONACIJE 7](#_Toc406665902)

[VII NADLEŽNOSTI ZA DODIJELU DONACIJA 7](#_Toc406665903)

[VIII NADLEŽNOSTI KOMISIJE ZA DONACIJE 7](#_Toc406665904)

[IX ZAVRŠNE ODREDBE 9](#_Toc406665905)

Na osnovu čl. 4. i 5. Zakona o donacijama preduzeća u javnom vlasništvu ili pod javnom kontrolom u Federaciji Bosne i Hercegovine („Službene novine Federacije BiH“ broj: 13/03) qi člana 37. tačka 23) Statuta J.P. Međunarodni aerodrom „SARAJEVO“ d.o.o. Sarajevo – Prečišćeni tekst, Nadzorni odbor J.P. Međunarodni aerodrom „SARAJEVO“ d.o.o. Sarajevo, na prijedlog Uprave, na 31. sjednici održanoj 28.08. 2014. godine, donio je

**PRAVILNIK**

**O DODJELI DONACIJA**

**U J.P. MEĐUNARODNI AERODROM „SARAJEVO“ D.O.O. SARAJEVO**

# I OPŠTE ODREDBE

**Član 1.**

#### Pravilnikom o dodjeli donacija u J.P. Međunarodni aerodrom „SARAJEVO“ d.o.o. Sarajevo ( u daljem tekstu: Pravilnik) utvrđuju se: uvjeti i kriteriji za izbor i visinu doniranih sredstava, kao i način ostvarenja prava na donacije, koje na godišnjem nivou dodjeljuje J.P. Međunarodni aerodrom „SARAJEVO“ d.o.o. Sarajevo (u daljnjem tekstu: Društvo), pravnim licima u oblasti sporta, kulture, socijalne pomoći i humanitarne svrhe, za svaku fiskalnu godinu, na području Federacije BiH i/ili Bosne i Hercegovine.

**Član 2**.

Termini koji se koriste u ovom Pravilniku imaju sljedeće značenje:

1. **donacija**, predstavlja transakciju ispod cijene, odnosno transakciju u kojoj Društvo vrši transfer (uključujuči transfer putem prodaje roba ili usluga) pod uslovima (i) kada je prodajna cijena ispod tržišne cijene a uslovi takve prodaje su planirani da budu u korist primaoca transfera ili treće strane i za koje se objektivno ne može reći da su u korist ili u interesu Društva; ili (ii) kada javno preduzeće vrši uplatu koja nije vezana za robu ili usluge koje pruža primalac te uplate;
2. **donator,** je Društvo, davalac donacije, koje davanjem donacije za realizaciju određenih projekata, programa ili aktivnosti ostvaruje društveno korisan rad i kojim na indirektan način promoviše svoje ime, zaštitni znak – logo, proizvoda, odnosno svoje usluge;
3. **aplikant** je pravno lice podnosilac prijave za dodjelu donacija;
4. **primatelj donacije**, znači pravno lice - korisnik donacije koje je u skladu sa ovim Pravilnikom ostvarilo pravo na dodjelu donacije u oblasti za koju se daje donacija;
5. **prijava za javni oglas/natječaj za dodjelu donacija,** znači obrazac putem kojeg potencijalni korisnik - pravno lice, podnosi aplikaciju za dodjelu donacije s ciljem realizacije određenog projekta i/ili programa i/ili aktivnosti u oblasti za koju se daje donacija;
6. **odluka o visini iznosa donacije**, znači ukupan iznos sredstava koja se izdvajaju za dodijelu donacija pravnim licima u tekućoj godini;
7. **predmet donacije**, mogu biti isključivo novčana sredstva.

# II OBLASTI ZA DODJELU DONACIJA

**Član 3.**

U skladu sa članom 3. Zakona o donacijama preduzeća u javnom vlasništvu ili pod javnom kontrolom u Federaciji Bosne i Hercegovine, Društvo može dodijeliti donaciju za podršku projekata, programa ili aktivnosti u oblasti sporta, kulture, socijalne pomoći i humanitarne svrhe.

1. **DODJELA DONACIJA U OBLASTI SPORTA**

**Član 4.**

Dodjela donacija u oblasti sporta, može se ostvariti kroz programe ili projekte ili aktivnosti, koje se odnose na:

1. **Vrhunski sport:** Sportske aktivnosti i igre organizovane radi postizanja sportskih dostignuća, koja se ostvaruju putem sportskih takmičenja i priredbi, u kojima učestvuju: amaterski sportski klubovi, profesionalni sportski klubovi i sportska društva a čiji su organiozatori sportski savezi i olimpijski komitet BiH;
2. **Rekreativni sport:** Sportske aktivnosti i igre koje se organizuju s ciljem zadovoljenja potreba građana za održavanje i poboljšanja zdravlja i fizičke sposobnosti koji se organizuju u slobodno vrijeme, a realizuju se kroz udruženja, društva i saveze;
3. **Sport osoba sa invaliditetom:** Sportske aktivnosti i igre koje se organizuju s ciljem uključivanja invalidnih lica i osoba u zajedničke sportske aktivnost, organizovane kroz sportske klubove, sportski savez i paraolimpijski komitet;
4. **Školski i univerzitetski sport:** Sportske aktivnosti za djecu i omladinu organizovane kroz školske i univerzitetske timove.
5. **DODJELA DONACIJA U OBLASTI KULTURE**

**Član 5.**

1. Donacija u oblasti kulture, može se dodjeliti s ciljem realizacije programa i/ili projekata i/ili aktivnosti kojima se doprinosi očuvanju i daljnjem unapređenju kulturne baštine u Federaciji BiH i/ili Bosni i Hercegovini, kao i za programe i/ili projekte i/ili aktivnosti s ciljem ulaganja u obrazovanje i edukativni razvoj djece i mladih na području Federacije BiH i/ili Bosne i Hercegovine, u osnovnim i srednjim školama, kao i na fakultetima.
2. Dodjela donacija u oblasti kulture, može se ostvariti kroz projekte ili programe ili aktivnosti koje se odnose na: obnovu kulturne baštine; kulturne manifestacije i susrete; obilježavanje značajnih jubileja; obrazovanje u školama.
3. **DODJELA DONACIJA U OBLASTI SOCIJALNE POMOĆI**

**Član 6.**

Donacija u oblasti socijalne pomoći može se dodijeliti s ciljem realizacije programa i/ili projekata i/ili aktivnosti, usmjerenih na rješavanje problema osoba sa invaliditetom, civilnih žrtava rata, osoba sa posebnim potrebama, penzionera, raseljenih lica i povratnika kroz: saniranje putne i socijalne infrastukture (izgradnja ambulante, škole, domova kulture, vjerski i drugi objekti), pomoć starim, bolesnim i nemoćnim, žrtvama nasilja u porodici i porodicama u stanju socijalne pomoći, stipendiranje siromašne djece).

1. **DODJELA DONACIJA U HUMANITARNE SVRHE**

**Član 7.**

Dodjela donacija u smislu ovog Pravilnika, može se ostvariti kroz programe ili projekte ili aktivnosti, kao podrška institucijama u pomoći djeci i odraslim sa posebnim potrebama, javnim kuhinjama i raznim oblicima podrške građanskim inicijativama, pomoći u oblasti održivog povratka, te organizacija i učešće u humanitarnim događajima.

**Član 8.**

Dodjela donacija pravnom licu može se ostvariti samo jednom tokom kalendarske godine.

# III PRAVO UČEŠĆA ZA DODJELU DONACIJA

**Član 9.**

Pravo učešća za dodjelu donacija kroz programe ili projekte ili aktivnosti, imaju sva pravna lica koja ispunjavaju uvjete definisane ovim Pravilnikom (u daljem tekstu: Korisnik).

**Član 10.**

Aplikaciju za dodjelu donacija za programe, projekte ili aktivnosti, Korisnik može podnijeti samostalno ili u partnerstvu sa drugim organizacijama.

**Član 11.**

Donacija ne smije biti dodjeljena u svrhu finansiranja političkih stranaka ili u političke svrhe.

# IV UVJETI ZA DODJELU DONACIJE

**Član 12.**

Aplikanti, navedeni u članu 10. ovog Pravilnika, da bi ostvarili saradnju sa Društvom i aplicirali programima ili projektima ili aktivnostima, za dodjelu donacija, trebaju ispunjavati slijedeće uvjete:

1. Da su registrovana pravna lice na području Federacije BiH i/ili Bosne i Hercegovine, koja djeluje na:
   1. međunarodnom nivou,
   2. regionalnom nivou,
   3. državnom nivou,
   4. federalnom nivou,
   5. kantonalnom ili
   6. općinskom nivou;
2. Program ili projekat ili aktivnost za koji se podnosi aplikacija mora biti iz jedne od oblasti i to: sport, kultura, socijalne pomoći ili humanitarne svrhe, a može istovremeno obuhvatiti više podoblasti;
3. Aplikacija mora prezentirati kvalitet i originalnost programa ili projekta ili aktivnosti, kojim Korisnik dokazuje raspolaganje ekskluzivnim pravom na isti;
4. Izjavu kojom potvrđuje da za program ili projekat ili aktivnost sa kojim želi aplicirati za dodjelu donacija aplikant nije dobio donaciju u tekućoj godini od firme koja se bavi istom ili srodnom djelatnošću kao Društvo.

**Član 13.**

Odbacit će se aplikacija:

a) u kojoj je djelimično ili u cjelosti netačno popunjena prijava za javni oglas/natječaj;

a) uz koju je dostavljena lažna, nepotpuna ili netačna dokumentacija;

1. kojom su predloženi programi ili projekti ili aktivnosti u suprotnosti sa poslovnom strategijom Društva;
2. ako su programi ili projekti ili aktivnosti koje su u vrijeme podnošenja prijave/vrijeme donošenja odluke završeni.

**Član 14.**

Aplikant ima pravo učestvovati na javnom oglasu/natječaju za donaciju sredstava samo za jedan program ili projekt ili aktivnost, koji nije komercijalni i ne donosi finansijsku korist istom.

# V KRITERIJI ZA ODABIR I DODJELU DONACIJA

**Član 15.**

Kvalifikacija i ocjena prispjelih aplikacija za odabir i dodjelu donacija vrši se na osnovu slijedećih kriterija:

1. kvalitet programa ili projekta,
2. originalnost i posebnost programa ili projekta,
3. direktna ili indirektna dobrobit za društvenu zajednicu,
4. stepen korisnosti za društvenu zajednicu,
5. ispunjenje općih i dodatnih uvjeta za dodjelu donacija.

**Član 16.**

1. **Kvaliteta programa ili projekta**. Korisnik mora pružiti obrazloženje ili dokaz da njegov program ili projekt ili aktivnosti uključuje djelovanje na barem jednoj od oblasti, kvalitet i očekivane rezultate, kao i strukturu utroška sredstava.
2. **Orginalnost i posebnost programa ili projekta**. Korisnik mora pružiti obrazloženje na koji način njegov projekat ili progam doprinosi unapređenju, razvoju i pomoći u oblastima društveno korisnog rada iskazane kroz oblasti sporta, kulture, socijalne pomoći i humanitarnog rada.
3. **Direktna ili indirektna dobrobit za društvenu zajednicu.** Korisnik mora pružiti obrazloženje da njegov program ili projekat ili aktivnost ima za cilj prihvaćenost društvene ideje u ciljnoj skupini, odnosno realizaciju društvenih ciljeva koji nemaju za cilj dobit nego zadovoljavanje potreba koji imaju općedruštveni/socijalni karakter.
4. **Stepen korisnosti za društvenu zajednicu.** Korisnik mora pružiti obrazloženje da njegov program ili projekat ili aktivnost ima za cilj doprinos razumijevanja međusobnih odnosa u sportu, kulturi, socijalnoj pomoći i humanitarnom radu, te uspostavljanje dijaloga i odnosa između različitosti unutar društvene zajednice
5. **Ispunjenje općih i dodatnih uvjeta.** Korisnik mora dostaviti dokumentaciju, dati izjavu - obrazloženje da su ispunjeni svi potrebni uvijeti za dostavu programa ili projekta ili aktivnosti za dodjelu donacija.

# VI VISINA IZNOSA SREDSTAVA ZA DONACIJE

**Član 17.**

1. Kvalifikacija i visina sredstava za dodjelu donacija, utvrđuje se odlukom Nadzornog odbora, u skladu sa kriterijima utvrđenim članom 16. ovog Pravilnika i visinom sredstva izdvojenih za tu namjenu iz dobiti Društva.
2. U pravilu visina pojedinačno dodjeljene donacije ne može preći iznos od 5.000,00 KM, odnosno 10% sredstva izdvojenih za tu namjenu iz dobiti Društva.

**Član 18.**

U izuzetnim situacijama može se odstupiti od kriterija utvrđenih članom 16. ovog Pravilnika, koje se odnose, a ne ograničavaju se, na elementarne nepogode i vanredne situacije.

# VII NADLEŽNOSTI ZA DODIJELU DONACIJA

**Član 19.**

#### U svakoj fiskalnoj godini Nadzorni odbor, u skladu sa članom 5. Zakona o donacijama preduzeća u javnom vlasništvu ili pod javnom kontrolom u Federaciji Bosne i Hercegovine donosi Odluku o dodjeli donacija u toj fiskalnoj godini.

#### Saglasnost na Odluku Nadzornog odbora o dodjeli donacija daje Federalno minstarstvo prometa i komunikacija - resorno ministarstvo.

**Član 20.**

#### Postupak izbora Korisnika, koji u skladu sa ovim Pravilnikom mogu ostvarili pravo na donacija, vrši komisija od 3 (tri) člana koju imenuje Nadzorni odbor.

#### Komisiju čine 2 (dva) člana Nadzornog odbora i predstavnik Uprave.

# VIII NADLEŽNOSTI KOMISIJE ZA DONACIJE

**Član 21.**

#### Komisija je dužna u roku od 7 (sedam) dana od dana imenovanja sačiniti i raspisati javni oglas/natječaj za dodjelu donacija.

#### Oglas se objavljuje u jednom od sredstava javnog informisanja i na web stranici Društva.

**Član 22.**

U javnom oglasu/natječaju Komisija je, u skladu sa odredbama ovog Pravilnika, dužna navesti oblasti za koje se dodjeljuju donacije, kao i kriterije za odabir i dodjelu donacija sa obaveznom popratnom dokumentacijom i rokom do kada se podnosi aplikacija za dodjelu donacija.

**Član 23.**

1. Prijava na javni oglas/natječaj za dodjelu donacija podnosi se na obrazcu: „Prijava za dodjelu donacija“, koja je sastavni dio ovog Pravilnika**,** i treba da sadrži podatke predviđene u prijavi.
2. Obrazac Prijave za dodjelu donacija objaviti će se na web portalu Društva.

**Član 24.**

Korisnik – pravno lice koji aplicira za dodjelu donacija, dužan je, originalnu Prijavuza dodjelu donacija dostaviti poštom ili putem protokola Društva, na adresu: J.P. Međunarodni aerodrom „SARAJEVO“ d.o.o. Sarajevo, Kurta Schorka 36. Sarajevo.

**Član 25.**

Nepotpune i neblagovremeno dostavljene prijave, u skladu sa odredbama ovog Pravilnika i javnog oglasa/natječaja neće biti uzete u razmatranje.

**Član 26.**

U slučaju da se u okviru jedne definisane oblasti za dodjelu donacija ne bude dovoljno programa ili projekata ili aktivnosti, odnosno ne bude dovoljno istih koji zadovoljavaju kriterije definisane ovim Pravilnikom, Komisija ima pravo prerasporediti sredstva na programe ili projekte ili aktivnosti iz drugih oblasti.

**Član 27.**

Komisija je dužna u roku od 15 (petnaest) dana od dana zatvaranja javnog oglasa/natječaja za dostavu Prijava za dodjelu donacija, sačiniti prijedlog aplikanata, sa iznosom donacije i pojedinačnim obrazloženjem, koji su na osnovu provedene procedure i elemenata ovog Pravilnika ispunili sve potrebne uvjete, i dostaviti ih Nadzornom odboru na razmatranje i usvajanje.

**Član 28.**

#### Na osnovu dostavljenog prijedloga Komisije, Nadzorni odbor donosi odluku o dodjeli donacija, sa utvrđenom visinom donacije i pojedinačnim obrazloženjem za njenu dodjelu. Odluka o dodjeli donacija dostavlja se na odobrenje resornom ministarstvu.

**Član 29.**

#### Nakon dobijanja saglasnosti resornog ministarstva odluka o dodjeli donacija se objavljuje u Službenim novinama Federacije Bosne i Hercegovine i na web stranici Društva.

#### Prije nego što se izvrši transfer donacija primatelju donacije – pravnom licu, s njim će se zaključiti ugovor o dodjeli donacija.

#### Konačan transfer donacija primatelju donacije se vrši mjesec dana nakon objavljivanja u službenim novinama.

**Član 30.**

### Korisnik donacije sa kojim bude zaključen ugovor dužan je po okončanju programa ili projekta ili aktivnosti dostaviti pismeni izvještaj o utrošku doniranih sredstava.

### Korisnik koji nije dostavio izvještaj iz prethodnog stava neće imati prava aplicirati za dodjelu donacija u narednom periodu.

# IX ZAVRŠNE ODREDBE

**Član 31.**

Ovaj Pravilnik stupa na snagu narednog dana nakon objavljivanja na oglasnoj ploči Društva, a primjenjivat će se počev od 01.01.2015. god.

Broj: \_\_\_\_\_\_\_\_\_\_\_\_\_

Sarajevo, 28.08. 2014. godine

###### Predsjednik

NADZORNOG ODBORA

Adnan Hadžikapetanović

Pravilnik za dodjelu donacija u J.P. Međunarodni aerodrom „SARAJEVO“ d.o.o. Sarajevo objavljen je na oglasnoj ploči Društva dana \_\_\_\_\_\_\_\_\_\_\_\_.2014. godine.

|  |  |  |
| --- | --- | --- |
|  |  | Direktor  Ivan Veličan |

**PRIJAVA ZA DODJELU DONACIJA**

**I OSNOVNI PODACI O POODNOSIOCU PRIJAVE**

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon/Fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Web adresa i E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PDV broj (samo za one koji su u PDV-e sistemu): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovna banka i broj transakcijskog računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba sa brojem telefona i e-mail-om: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupan broj članova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj stalno zaposlenih: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj volontera:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II STATUS PODNOSIOCA PRIJAVE (upisati znak „X“ u kvadrat )**

□ Udruženje

□ Fondacija

□ Ostalo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III ODGOVORNA OSOBA:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IV OBLAST ZA DODJELU DONACIJA (upisati znak „X“ u kvadrat )**

□ Sport

□ Kultura

□ Socijalna pomoć

□ Humanitarne aktivnosti

**V OPIS POTREBE ZA DODJELU DONACIJA**

Naziv programa ili projekta ili aktivnosti:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trajanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opisati potrebu za donaciju :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VI PREDLOŽENA VISINA DONACIJE (KM):**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_**

**VII DA LI STE RANIJE PRIMALI DONACIJU \_\_\_\_\_\_\_\_\_\_\_** (upisati znak „X“ u kvadrat )

□ Da

□ Ne

Ako je odgovor „DA“ upisati godinu donacije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ako je odgovor „DA“ upisati iznos donacije u KM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IX DOSTAVLJENA DOKUMENTACIJA**

#### Ovjerena fotokopija Rješenja o registraciji podnosioca iz kojeg se može utvrditi status podnosica prijave;

#### Ovjerenu fotokopiju Uvjerenja o poreskoj registraciji (identifikacijski broj – JIB) i identifikacijski broj obveznika neoporezivih poreza – PDV broj, ako postoji;

#### Fotokopiju ugovora sa poslovnom bankom ili potvrdu poslovne banke o otvaranju transakcijskog računa;

#### Opis glavnih aktivnosti i realizovanih programa ili projekata podnosioca prijave;

#### Finansijski izvještaj podnosica prijave za prethodnu godinu.

Datum podnošenja prijave: MP Potpis ovlaštene osobe:

**PRIJAVA ZA DODJELU DONACIJA PODNOSI SE POŠTOM NA ADRESU:**

**J.P. Međunarodni aerodrom „SARAJEVO“ d.o.o. Sarajevo**

**Kurta Schorka 36. Sarajevo**

**Napomena:**

Uz popunjenu Prijavu za dodjelu donacija priložiti program ili projekat ili opis aktivnosti vezane za predmetnu donaciju, kao i eventualne publikacije, brošure i ostalu sličnu dokumentaciju koja se odnosi na istu i iz koje se pobliže može vidjeti opis donacije.

Za tačnost podataka i činjenica nevedenih u Prijavi odgovara ovlašteno lice podnosioca prijave.